bluuebunny/crossref_metadata_2025 huggingface dataset:
Αποτελεσματικός σχεδιασμός πλωτών κυματοθραυστών
Authors: Κόφτης Θεοχάρης
Published: January 2014

The purpose of the doctoral thesis is the extended analysis of the flow around a Floating Breakwater, (FB), fixed on the free surface, and the investigation of the parameters that are related with the structure’s efficiency. Such a study requires a numerical model that accounts for complicated hydrodynamics mechanisms that are developed near the structure, such as viscous and turbulence effects, vorticity generation. For this reason, a Reynolds Averaged Navier Stokes (RANS) solver is used in the numerical part of the thesis. The efficiency of the FB is evaluated through the calculation of the hydrodynamic coefficients, the transmission, reflection and dissipation coefficients, Ct, Cr and Cd respectively. The effects of the structure parameters, such as the draught, dr and the width, W, of the FB and the wave parameters, wavelength, L and wave steepness, Hi/L as well as the wave overtopping, on the efficiency of the FB are investigated. The effect of an attached plate at the seaward side of the FB on the efficiency of the structure is also investigated. Also an empirical formula that relates the hydrodynamic coefficients Ct, Cr and Cd with the above parameters is developed for operational reasons. In addition to the numerical investigation, an experimental study of the effect of wave overtopping on the hydrodynamic field and the efficiency of a fixed FB is performed in the wave flume of the Laboratory of Hydraulics, Department of Civil Engineering, Aristotle University of Thessaloniki. Measurements of the free surface and overtopping variation are performed by applying video image processing on video recorded data obtained by High Definition (HD) video cameras. Wave height measurements, free surface variation at several locations landward and above the deck of the FB together with the variation of Ct, Cr and Cd are compared against the numerical results, and an analysis of the detailed velocity field in the vicinity of the structure is performed. Finally, the efficiency of various types of FBs, alternative to the typical box pontoon, is investigated. The FBs examined, under regular monochromatic waves, are a double FB, a catamaran FB and a trapezoid with inclined faces of 45o. Detailed hydrodynamic characteristics such as velocity, turbulent kinetic energy and vorticity are also considered for improving the design of such structures.
Η αντιμετώπιση των σηπτικών ψευδαρθρώσεων περιοχής του γόνατος με τη μέθοδο Ilizarov
Authors: Σαρίδης Αλκιβιάδης
Published: January 2014

Αναδρομική μελέτη των 13 ασθενών με σηπτική ψευδάρθρωση κάτω πέρατος μηριαίου που αντιμετωπίστηκαν με ευρύ χειρουργικό καθαρισμό και με τη μέθοδο Ilizarov. Κατά την έναρξη της τελικής αντιμετώπισης όλοι οι ασθενείς είχαν σημαντικό περιορισμό της κίνησης της άρθρωσης του γόνατος. Ο μέσος όρος προηγούμενων χειρουργικών επεμβάσεων ήταν τρεις. Ο μέσος όρος οστικού ελλείμματος ήταν 8.3 εκ. Ο μέσος χρόνος εξωτερικής οστεοσύνθεσης ήταν 309.8 ημέρες. Σύμφωνα με τα κριτήρια Paley σε οκτώ ασθενείς είχαμε άριστο οστικό αποτέλεσμα, ενώ το λειτουργικό αποτέλεσμα ήταν σε τρεις περιπτώσεις άριστο, σε τέσσερις καλό. Πώρωση του κατάγματος, εκρίζωση της λοίμωξης και αποκατάσταση της στηρικτικής ικανότητας του σκέλους επιτεύχθηκε σε όλους τους ασθενείς. Η αύξηση του χρόνου εξωτερικής οστεοσύνθεσης παρατηρήθηκε: 1) η οριστική αντιμετώπιση εφαρμόστηκε 6 μήνες μετά από τον αρχικό τραυματισμό, 2) ο ασθενής υποβλήθηκε σε 4 τουλάχιστον προηγούμενες χειρουργικές επεμβάσεις, 3) η αρχική αντιμετώπιση συμπεριλάμβανε ανοικτή ανάταξη και εσωτερική οστεοσύνθεση. Με την μέθοδο Ilizarov επιτυγχάνεται πλήρη εκρίζωση της οστικής λοίμωξης, υψηλό ποσοστό πώρωσης και αποκατάσταση της στηρικτικής ικανότητας του σκέλους. Ωστόσο συχνά η δυσκαμψία του γόνατος και η χωλότητα αποτελούν χρόνιο πρόβλημα για αρκετούς ασθενείς.
Design and implementation of a biomimetic serpentine robotic mechanism
Authors: Γεωργιλάς Ιωάννης
Published: January 2014

Classic robotic manipulators are best suited for high-precision and repeatable tasks that are performed in uncluttered environments. Due to these characteristics, they are ubiquitous in the vast majority of industrial applications. There are, of course, practical limits to the use of classic manipulators and the need for clear-of-obstacles workspaces is the most important. Demanding applications like spray enameling require operations to be performed in cluttered spaces. The current thesis deals with the development of a novel prototype robot for these type of tasks, aptly named the ERMIS ( Eueliktoc Rompotikic MhqanISmic) translated as \Flexible Robotic Mechanism". The design of the mechanism is inspired by nature and falls in the general group of robots called hyper-redundant manipulators. The current thesis present the special Disk-Ball-Disk (DBD) joint concept that is inspired by the vertebrae of the spinal column. The DBD joint is analyzed using geometrical and Finite Elements Analysis (FEA) and is the fundamental element of the ERMIS mechanism. The construction process of the manipulator is presented and the key issues addressed during development is described. Of particular inter- est are the innovative characteristics of the actuation system, speci cally the use of the multi-layered pulley simplifying construction and control. Finally, a uni ed model for the kinematics analysis of ERMIS manipulator is presented. This model is applicable not only for ERMIS but also to a larger group of hyper-redundant manipulators, due to its modular nature.
Learning and continuous process improvement during new product development
Authors: Χατζημιχάλη Άννα
Published: January 2014

Consumer attitudes and fashion trends during the last decades increased the need for varied product designs, imposing severe constraints in manufacturing and especially in traditionally mass production processes. Additionally, the workforce is shifting increasingly towards more cognitive and problem-solving tasks that are di#cult to automate. In this context, learning faster than competition is one of the most critical and sustainable advantages that rms can develop. The purpose of this study is to research the implications of the learning curve theory in todays' manufacturing systems. In this research, I attempt to pose some unstructured research questions and explore rsthand uncharted research territories. Based on an empirical study in ceramic tile manufacturing, I critically examine the learning curve theory in its potential to address current issues in an actual production environment. The challenge was to discover new potentials of the learning curve and highlight the details of the learning process in micro scale to reveal phenomena usually neglected in the literature. Quantitative insights from this study have led to a better understanding of the role of learning in modern production systems. In essence, this research reveals a missing link between the role of speci c products and process improvement theories. As a result of this study, an integrative model of learning is proposed that takes under consideration both system dynamics and product idiosyncrasies
Επικοινωνία πολυμέσων για εφαρμογές συστημάτων πληροφοριών
Authors: Μακρής Λάμπρος
Published: January 2014

Ο παγκόσμιος ιστός είναι μία σχετικά καινούργια εξέλιξη στο χώρο της Πληροφορικής επιστήμης, η οποία βασίζεται σε πληθώρα προϋπαρχουσών αλλά και νέων τεχνολογιών. Η πολυπλοκότητα ενός πλήρους δυναμικού πληροφοριακού συστήματος είναι ιδιαίτερα μεγάλη λόγω του αριθμού των τεχνολογιών που πρέπει να ολοκληρωθούν ώστε αυτό να γίνει λειτουργικό. Το πρόβλημα μεγεθύνεται όταν είναι απαραίτητη η διασύνδεση του και με παλαιότερα συστήματα πληροφοριών (legacy systems). Εξαιτίας της ιδιαίτερης δυναμικής του χώρου έχει ήδη πραγματοποιηθεί σημαντική έρευνα η οποία περιλαμβάνει τις παραμέτρους κωδικοποίησης και των πρωτοκόλλων επικοινωνίας. Ένα σημαντικό πρόβλημα όμως το οποίο συνεχίζει να ταλανίζει την απρόσκοπτη εφαρμογή των συστημάτων αυτών είναι η ίδια η πολυπλοκότητά τους και η προσπάθεια ολοκλήρωσης που απαιτείται. Στη συνέχεια είναι επίσης απαραίτητη η καταβολή σημαντικής προσπάθειας για την διατήρηση και την ανανέωσή τους. Στόχος της παρούσας διατριβής είναι η παρουσίαση μιας ενοποιημένης μεθοδολογίας η οποία λαμβάνει υπ’ όψη τους παραπάνω περιορισμούς, εξετάζει την τεχνολογία, ορίζει τις απαιτήσεις και ολοκληρώνει τα επιμέρους εργαλεία, τα οποία είναι διαθέσιμα, με σκοπό την κατασκευή και διατήρηση δυναμικών συστημάτων πληροφοριών τα οποία βασίζονται σε τεχνολογίες του παγκόσμιου ιστού. Ιδιαίτερη σημασία αποδίδεται στην υποστήριξη πολλαπλών μέσων (δισδιάστατη ακίνητη και κινούμενη εικόνα, τρισδιάστατα δεδομένα) και στην έξυπνη διαχείρισή τους με χρήση τεχνικών εξαγωγής, ανάλυσης και διαχείρισης γνώσης. Επίσης εξετάζονται θέματα ασφαλείας των δεδομένων και παρουσιάζονται πειραματικά δεδομένα εφαρμογών οι οποίες βασίστηκαν σε αυτή την μεθοδολογία για την ανάπτυξή τους.
Εξασφάλιση ποιότητας υπηρεσίας σε κανάλια πολλαπλών χρηστών
Authors: Αργυρίου Νικόλαος
Published: January 2014

Η βάση της συγκεκριμένης διδακτορικής διατριβής είναι η προσπάθεια να επιτευχθεί όσο το δυνατόν καλύτερη ποιότητα υπηρεσίας, (Quality of Service) σε κανάλια κοινού μέσου (π.χ. καλωδιακά δίκτυα, ασύρματα δίκτυα), όπου οι χρήστες (εφαρμογές) έχουν τη δυνατότητα να προσαρμόζουν τις απαιτήσεις εύρους ζώνης (adaptive applications) ανάλογα με το φόρτο του δικτύου. Πιο συγκεκριμένα, προτείνονται μηχανισμοί βελτιστοποίησης της ποιότητας ενός συστήματος (system perspective) ως συνάρτηση του μέσου εύρους ζώνης (long term) των χρηστών που εισήχθησαν σ\'αυτό. Παράλληλα, προτείνονται μέτρα (QoS metrics) που αποδίδουν την πραγματική ποιότητα (short term) των χρηστών (user perspective), όπως η μέγιστη επιτρεπτή μεταβολή του εύρους ζώνης και η συχνότητα των μεταβολών αυτών, κατά τη διάρκεια της παραμονής τους στο σύστημα. Η εξασφάλιση αυτών των επιπλέον μέτρων όπως αποδεικνύεται, δεν μεταβάλλει σημαντικά τη συνολική απόδοση του συστήματος.
Συνεκπαίδευση παιδιών με ή χωρίς ειδικές ανάγκες
Authors: Πατσίδου Μαρίνα
Published: January 2014

Ένας από τους σημαντικότερους παράγοντες που συντελούν στην επιτυχία της συνεκπαίδευσης παιδιών με και χωρίς αναπηρία είναι η ύπαρξη θετικής στάσης από την πλευρά των εκπαιδευτικών και των μαθητών απέναντι στα παιδιά με ειδικές ανάγκες και τη συνεκπαίδευση. Η πρόσφατη ανάπτυξη προγραμμάτων ένταξης και συνεκπαίδευσης στη δευτεροβάθμια εκπαίδευση σε πολλές χώρες, καθιστά αναγκαία τη διερεύνηση των στάσεων τόσο των εκπαιδευτικών όσο και των μαθητών που ανήκουν στη δευτεροβάθμια εκπαίδευση και στον ελληνικό χώρο, δεδομένης της προοπτικής εφαρμογής της νέας νομοθεσίας για την Ειδική Αγωγή και Εκπαίδευση (Ν. 3699/ 2008). Στόχος της παρούσας εργασίας ήταν να διερευνήσει τις στάσεις των εκπαιδευτικών και των μαθητών της δευτεροβάθμιας εκπαίδευσης προς τα άτομα με ειδικές ανάγκες και προς τη συνεκπαίδευσή τους με τους μαθητές χωρίς αναπηρία στη γενική εκπαίδευση. Το δείγμα της έρευνας αποτέλεσαν 371 καθηγητές και 692 μαθητές της δευτεροβάθμιας εκπαίδευσης. Χρησιμοποιήθηκαν δύο κλίμακες για τη μέτρηση των στάσεων των εκπαιδευτικών και των μαθητών. Όπως διαφάνηκε, από τα ευρήματα της έρευνας, η στάση των εκπαιδευτικών και των μαθητών προς τη συνεκπαίδευση και τα άτομα με ειδικές ανάγκες ήταν θετική. Όσον αφορά τη στάση των εκπαιδευτικών διαπιστώθηκαν διαφοροποιήσεις ως προς τρεις κυρίως παραμέτρους: α) τα έτη εκπαιδευτικής προϋπηρεσίας, β) την προηγούμενη εμπειρία από τη διδασκαλία σε μαθητές με ειδικές ανάγκες και γ) την κατάρτιση σε θέματα ειδικής αγωγής. Οι εκπαιδευτικοί με περισσότερα έτη προϋπηρεσίας και προηγούμενη εμπειρία από τη διδασκαλία μαθητών με ειδικές ανάγκες διαφάνηκε ότι είχαν πιο θετική στάση από τους συναδέλφους τους με μικρότερη προϋπηρεσία και εμπειρία στη διδασκαλία μαθητών με ειδικές ανάγκες. Οι εκπαιδευτικοί που είχαν λάβει επιμόρφωση στην ειδική αγωγή ήταν λιγότερο θετικοί αναφορικά με τα οφέλη της συνεκπαίδευσης και ένιωθαν μεγαλύτερη ανασφάλεια για την επαγγελματική τους επάρκεια υπό την προοπτική της εφαρμογή της, σε σύγκριση με τους εκπαιδευτικούς που δεν είχαν λάβει ανάλογη επιμόρφωση. Από την πλευρά των μαθητών διαπιστώθηκε θετική στάση προς τα άτομα με ειδικές ανάγκες με τα κορίτσια να έχουν πιο θετική στάση προς τα άτομα με ειδικές ανάγκες από ό,τι τα αγόρια. Η θετική στάση των μαθητών τόσο των αγοριών όσο και των κοριτσιών, αφορούσε μόνο τη σύναψη τυπικών σχέσεων με τα άτομα με ειδικές ανάγκες. Αντιθέτως η στάση των μαθητών, εμφανίστηκε αρνητική ως προς τη δημιουργία φιλικών σχέσεων. Η στάση των μαθητών που είχαν φοιτήσει με μαθητές με ειδικές ανάγκες προς τη συνεκπαίδευση ήταν ουδέτερη. Ένα ενδιαφέρον εύρημα της έρευνας ήταν το γεγονός ότι η στάση των μαθητών προς τη συνεκπαίδευση επηρεάστηκε θετικά από τη στάση τους προς τα άτομα με ειδικές ανάγκες. Το μεγαλύτερο ποσοστό των μαθητών συμφωνούσε με την άποψη ότι οι μαθητές με ειδικές ανάγκες θα πρέπει να παρακολουθούν τη συνηθισμένη τάξη προβάλλοντας ως επιχείρημα το δικαίωμα στη διαφορά και την ισότητα των ευκαιριών στη μάθηση για όλους τους μαθητές.
H συμβολή του Σπύρου Βασιλείου στο θέατρο και το σκηνικό ύφος της γενιάς του ’30
Authors: Λακίδου Αγλαΐα
Published: January 2014

[…] Η παρούσα µελέτη επιχειρεί να καταδείξει γιατί και µέσα από ποιες διαδικασίες η νέα ελληνική ζωγραφική της γενιάς του ’30 συµβάλλει στην καθιέρωση της καλλιτεχνικής σκηνογραφίας στην Ελλάδα και πώς τελικά αναδεικνύεται στον καθοριστικό παράγοντα για τη δηµιουργία µιας ξεχωριστής θεατρικής αισθητικής. Συνάµα, διερευνάται ο προγραµµατικός, εθνικός, χαρακτήρας της σκηνογραφικής και ενδυµατολογικής εργασίας των ζωγράφων καθώς συνυφαίνεται µε την ανάπτυξη ενός θεάτρου, αντάξιου της Ευρώπης µα γνήσια ελληνικού, όχι µόνο στο κείµενο, στη σκηνοθεσία, στην ερµηνεία αλλά και στην όψη. Ως άξονα για την επίτευξη των παραπάνω επιδίωξεων χρησιµοποιείται το σκηνογραφικό έργο ενός από τους πιο αγαπητούς Έλληνες ζωγράφους του 20ού αιώνα: του Σπύρου Βασιλείου. […]
Διερεύνηση του μηχανισμού ανθεκτικότητας στα ζιζανιοκτόνα, της βιολογίας και της χημικής αντιμετώπισης διαφόρων πληθυσμών παπαρούνας (Papaver rhoeas L.)
Authors: Καλούμενος Νικόλαος
Published: January 2014

Σε πειράματα φυτοδοχείων αξιολογήθηκαν αρχικώς 50 πληθυσμοί παπαρούνας (Papaver rhoeas L.) από καλλιέργειες χειμερινών σιτηρών της Βορείου Ελλάδος (Σέρρες, Κιλκίς, Θεσσαλονίκη) για την πιθανότητα ανάπτυξης ανθεκτικότητας στο ζιζανιοκτόνο tribenuron. Ακολούθως, προσδιορίστηκε η ένταση της ανθεκτικότητας των πληθυσμών στο tribenuron και η πιθανότητα ανάπτυξης σταυρανθεκτικότητας επτά ανθεκτικών (στο tribenuron) πληθυσμών παπαρούνας στα ζιζανιοκτόνα pyrithiobac, imazamox και florasulam. Επίσης, αξιολογήθηκε η αποτελεσματικότητα της συνιστώμενης δόσης των ζιζανιο- κτόνων 2,4-D και bromoxynil για την πιθανότητα ανάπτυξης πολλαπλής ανθεκτικότητας. Τα πρώτα πειράματα έδειξαν ότι η επέμβαση με την τετραπλάσια δόση του tribenuron μείωσε την ανάπτυξη των 28 εκ των 50 πληθυσμών κατά 0-28% (χαρακτηρίστηκαν ως ανθεκτικοί πληθυσμοί, R), ενώ η επέμβαση με την συνιστώμενη δόση του ζιζανιοκτό- νου προκάλεσε μείωση στην ανάπτυξη των υπολοίπων πληθυσμών κατά 76-100% (χαρα- κτηρίστηκαν ευαίσθητοι πληθυσμοί, S). Όλοι οι πληθυσμοί του ζιζανίου αντιμετωπίστη- καν άριστα (πλήρη θανάτωση των φυτών) από τη συνιστώμενη δόση των ζιζανιοκτόνων 2,4-D και bromoxynil. Από τα πειράματα αξιολόγησης της έντασης ανθεκτικότητας των πληθυσμών στα ζι- ζανιοκτόνα διαπιστώθηκε ότι οι 28 ανθεκτικοί πληθυσμοί (R) διέφεραν σημαντικά ως προς το χαρακτηριστικό αυτό. Ειδικότερα, η δόση του ζιζανιοκτόνου tribenuron που α- παιτείται για μείωση του χλωρού βάρους των ανθεκτικών φυτών κατά 50% (GR50) κυ- μάνθηκε από 4,1 μέχρι >72 g στρ-1, ενώ η αντίστοιχη για τους ευαίσθητους πληθυσμούς (S) κυμάνθηκε από 0,03 μέχρι 0,08 g στρ-1. Οι αντίστοιχες GR50 τιμές για τον ευαίσθητο πληθυσμό στα ζιζανιοκτόνα pyrithiobac, imazamox και florasulam ήταν 0,09, 0,14 και 0,1 g στρ-1, ενώ για τους επτά ανθεκτικούς πληθυσμούς οι GR50 τιμές στα ζιζανιοκτόνα pyrithiobac, imazamox και florasulam κυμανθηκαν αντίστοιχα από 12 μέχρι >96, 5,3 μέ- χρι 42,7 και 4,6 μέχρι 13,9 g στρ-1. Η ένταση ανθεκτικότητας των ανθεκτικών πληθυσμών στα ζιζανιοκτόνα υπολογίστηκε ως λόγος (R/S) των GR50 τιμών, όπου αριθμητής είναι η GR50 τιμή ενός ζιζανιοκτόνου για κάποιο ανθεκτικό πληθυσμό και παρονομαστής η GR50 του ίδιου ζιζανιοκτόνου για τον ευαίσθητο πληθυσμό του αγροκτήματος Α.Π.Θ. ‘Th- 01F’. Η ένταση ανθεκτικότητας (R/S) για το tribenuron κυμάνθηκε από 137 μέχρι >2400, ενώ η ένταση σταυρανθεκτικότητας για το pyrithiobac ήταν μεγαλύτερη (R/S=13 - >107) από ό,τι για τα ζιζανιοκτόνα imazamox (R/S=3,8 - >30,5) και florasulam (R/S=4,6 - >13,9).
Συστήματα προσδιορισμού του συνολικού καθαρού εισοδήματος των ημεδαπών ανώνυμων εταιριών
Authors: Φλώρου Χριστίνα
Published: January 2014

Αντικείμενο της διατριβής αποτελεί η συγκριτική εξέταση των συστημάτων προσδιορισμού του συνολικού καθαρού εισοδήματος των ημεδαπών ανωνύμων εταιριών. Η οριοθέτηση του καθαρού εισοδήματος των ανωνύμων εταιριών παρουσιάζει μεγάλο θεωρητικό ενδιαφέρον, καθώς το καθαρό εισόδημα αποτελεί γενικότερα προσδιοριστικό παράγοντα της φοροδοτικής ικανότητας των φορολογουμένων,. Σκοπός της έρευνας που επιχειρήθηκε είναι η θεωρητική προσέγγιση των δύο βασικών συστημάτων προσδιορισμού του καθαρού εισοδήματος των ημεδαπών ανωνύμων εταιριών, δηλαδή του λογιστικού και του εξωλογιστικού προσδιορισμού, ώστε να αναδειχθούν τα πλεονεκτήματα αλλά και οι ελλείψεις και δυσλειτουργίες που παρουσιάζονται από την εφαρμογή των συστημάτων αυτών, υπό το φως της εφαρμογής του Συντάγματος και ιδίως της αρχής της φορολογικής ισότητας. Τα δύο προαναφερθέντα συστήματα παρουσιάζονται στα δύο πρώτα μέρη της διατριβής, μέσω της αναφοράς των σχετικών διατάξεων της φορολογικής νομοθεσίας, όπως αυτή έχει ερμηνευθεί από τη νομολογία των διοικητικών δικαστηρίων, ενώ εξάλλου επιχειρείται η θεωρητική προσέγγιση όλων των κρίσιμων εννοιών που διαγράφουν το αντικείμενο της διατριβής και δεν έχουν τύχει έως σήμερα σε βάθος επιστημονικής ανάλυσης. Για την πληρότητα της έρευνας στην αρχή κάθε επιμέρους ενότητας προτάσσεται η συγκριτική μελέτη και των λοιπών ευρωπαϊκών φορολογικών συστημάτων, καθώς μπορεί να αποτελέσει το έναυσμα για τη γενικότερη βελτίωση του ελληνικού συστήματος φορολόγησης του εισοδήματος των ανωνύμων εταιριών, το οποίο σε αρκετά σημεία του παρουσιάζεται αναχρονιστικό και αντιπαραγωγικό. Ακολουθεί στο τρίτο μέρος της διατριβής η εξέταση της εναρμόνισης των συστημάτων φορολόγησης του εισοδήματος των κεφαλαιουχικών επιχειρήσεων στο επίπεδο της Κοινότητας, με εντοπισμό ιδίως στα ζητήματα του αντικειμένου της φορολογίας εισοδήματος, υπό το φως της προόδου που έχει ήδη επιτευχθεί σε κοινοτικό επίπεδο. Τέλος, η έρευνα συμπληρώνεται με τη θεμελίωση της ανάγκης αναμόρφωσης του ελληνικού φορολογικού συστήματος μέσω της εφαρμογής συγκεκριμένων προτάσεων.
Χωροχρονικές μεθοδολογίες εκτίμησης κινήσεων σε ακολουθίες εικόνων
Authors: Αλεξιάδης Δημήτριος
Published: January 2014

Η παρούσα διατριβή επικεντρώνεται στην ανάπτυξη χωροχρονικών μεθοδολογικών και αλγορίθμων για την εκτίμηση της κίνησης σε ακολουθίες ψηφιακών εικόνων, χρησιμοποιώντας μετασχηματισμούς που εμπλέκουν την έννοια της χωρικής και χωροχρονικής συχνότητας. Η κινούμενη εικόνα επεξεργάζεται στο πεδίο συχνοτήτων και αναλύεται ο τρόπος με τον οποίο εκδηλώνεται η κίνηση σε αυτό. Προτείνεται ένα γενικό πλαίσιο χωροχρονικών μεθοδολογιών και μία σειρά αλγορίθμων που αποσκοπούν στην εκτίμηση και την ιχνηλάτηση της κίνησης μονόχρωμων ή έγχρωμων εικόνων σε επίπεδο εικονοστοιχείου ή επίπεδο περιοχών.
Nonlinear statistical analysis of biological time series
Authors: Παπάνα Αγγελική
Published: January 2014

Στην παρούσα διατριβή, μελετήθηκαν, αναπτύχθηκαν και τροποποιήθηκαν στατιστικά μέτρα πληροφορίας που υπολογίζονται από μονομεταβλητές και πολυμεταβλητές χρονοσειρές. Ιδιαίτερη έμφαση δόθηκε στην μελέτη της αμοιβαίας πληροφορίας, στην μελέτη των στατιστικών ιδιοτήτων της, στην αξιολόγηση των γνωστότερων εκτιμητών της και στην βελτιστοποίηση των παραμέτρων τους. Ενδελεχής αξιολόγηση των στατιστικών μέτρων πληροφορίας/συσχέτισης, ευτροπίας και πολυπλοκότητας πραγματοποιήθηκε σε προσομοιωτικά δεδομένα και σε ηλεκτροεγκεφαλογραφήματα επιληπτικών ασθενών για πρόβλεψη επιληπτικής κρίσης. Τέλος, μελετήθηκαν μέτρα ροής πληροφορίας και τροποποιήθηκαν ώστε να έχουν καλή στατιστική σημαντικότητα. Η αξιολόγηση των μέτρων πραγματοποιήθηκε σε προσομοιωτικά δεδομένα και σε ηλεκτροεγκεφαλογραφήματα επιληπτικών για διερεύνηση αλληλεπιδράσεων περιοχών του εγκεφάλου.
Η επίδραση της χορήγησης με την τροφή ωμέγα-3 λιπαρών οξέων και φυσικών αντιοξειδωτικών ουσιών σε παραμέτρους του σπέρματος κονίκλων
Authors: Κοκόλη Αλεξάνδρα
Published: January 2014

[…] Ο σκοπός της διατριβής αυτής ήταν να μελετηθεί η επίδραση της χορήγησης σιτηρεσίου εμπλουτισμού σε πολυακόρεστα λιπαρά οξέα, παρουσία ή απουσία εκχυλίσματος κατεχινών πράσινου τσαγιού στη λιπιδική σύσταση του σπέρματος, καθώς και σε διάφορες παραμέτρους εκτίμησής του. Η αντιοξειδωτική δράση των κατεχινών σε διαφορετικές συγκεντρώσεις, εκτιμήθηκε σε σύγκριση με τη δράση της βιταμίνης Ε., ουσίας με γνωστή αντιοξειδωτική δράση. […]
Η μελέτη της claspin στον καρκίνο
Authors: Τσιμαράτου Αικατερίνη
Published: January 2014

Η κλασπίνη είναι μία πυρηνική πρωτεΐνη που συμμετέχει στην φυσιολογική αντιγραφή του DNA. Συμβάλλει ακόμη στην κυτταρική ανταπόκριση σε βλάβες του DNA. Ενδέχεται να αποτελεί ένα χρήσιμο και ειδικό δείκτη κυτταρικού πολλαπλασιασμού. Στη παρούσα μελέτη συνετέθη ένα νέο μονοκλωνικό αντίσωμα έναντι της κλασπίνης και διερευνήθηκε για πρώτη φορά η έκφρασή της σε πολλαπλασιαζόμενα φυσιολογικά και καρκινικά κύτταρα. Υλικό-Μέθοδοι: Εφαρμόστηκε ανοσοϊστοχημεία και έμμεσο ανοσοφθορισμό για την ανοσοεντόπιση της κλασπίνης σε τομές παραφίνης από 49 δείγματα μη-μικροκυτταρικού καρκίνου του πνεύμονα, 18 αδενοκαρκινώματα παχέος εντέρου, 31 καρκινώματα μεταβατικού επιθηλίου της ουροδόχου κύστεως, 52 πορώδη καρκινώματα του μαστού και στα αντίστοιχα φυσιολογικά τους. Στα ίδια δείγματα εκτιμήθηκε και ο κυτταρικός πολλαπλασιασμός με ανοσοϊστοχημεία έναντι του Ki67. Επιπλέον, χρησιμοποιήθηκαν πρωτογενείς φυσιολογικοί πνευμονικοί ινοβλάστες (DLFs) και ανθρώπινες καρκινικές κυτταρικές σειρές (HCT-116, HT-29, A549 και Saos-2), για τη μελέτη της έκφρασης της κλασπίνης και της κυκλίνης Α με μεθόδους ανοσοεντόπισης. Τέλος, πραγματοποιήθηκε λειτουργική ανάλυση σε συγχρονισμένους DLFs και το επαγώγιμο κυτταρικό σύστημα Saos2-p21 Tet/ON. Αποτελέσματα-Συμπεράσματα: Η εφαρμογή στυπώματος Western επιβεβαίωσε την ειδικότητα του αντισώματος έναντι της κλασπίνης, με την ανίχνευση μιας ξεκάθαρης ζώνης στο ύψος των 250 kDa. Η ανοσοϊστοχημεία στις τομές παραφίνης ήταν επιτυχής, και παρατηρήθηκε μια σαφής, αμιγώς πυρηνική ανοσοχρώση. Η έκφραση της κλασπίνης στους φυσιολογικούς ιστούς ήταν ασθενής, ενώ στους όγκους ήταν σημαντικά υψηλότερη (p<0.001). Η σχετική αύξηση του δείκτη σήμανσης στους όγκους ήταν σημαντικά εντονότερη για την κλασπίνη (14 φορές) απ’ότι για το Ki67 (5 φορές), παρατήρηση που είναι πιθανό να οφείλεται στην απάντηση της κλασπίνης έναντι του αντιγραφικού στρες που διέπει τα καρκινικά κυττάρα. Το ποσοστό των σεσημασμένων για κλασπίνη κυττάρων βρέθηκε να έχει ισχυρή, γραμμική συσχέτιση με το ποσοστό των σεσημασμένων για Ki67 κυττάρων τόσο στους φυσιολογικούς (p<0.001), όσο και στους καρκινικούς ιστούς (p<0.001). Συνολικά, το ποσοστό σήμανσης της κλασπίνης ήταν σταθερά χαμηλότερο από το ποσοστό σήμανσης του Ki67 τόσο στους φυσιολογικούς (p=0.001), όσο και στους καρκινικούς ιστούς (p<0.001), υποδεικνύοντας έτσι την περισσότερο ειδική έκφρασή της σε μέρος του κυτταρικού κύκλου. Πράγματι, η έκφραση της κλασπίνης σε πειράματα κυτταρικού συγχρονισμού συμβαδίζει με τα πρώιμα στάδια της φάσης S του κυτταρικού κύκλου.Τα αποτελέσματά μας αναδεικνύουν την κλασπίνη σε χρήσιμο δείκτη πολλαπλασιασμού με χαρακτηριστική ειδικότητα για τη φάση S στους φυσιολογικούς και στους νεοπλασματικούς ιστούς.
Επίδραση της γης στα κυματικά χαρακτηριστικά γραμμών μεταφοράς ηλεκτρικής ενέργειας
Authors: Παπαδόπουλος Θεόφιλος
Published: January 2014

Η παρούσα διδακτορική διατριβή έχει ως αντικείμενο τη διερεύνηση της επίδρασης των ηλεκτρομαγνητικών ιδιοτήτων της γης στα κυματικά χαρακτηριστικά και τις μεταβατικές αποκρίσεις των εναέριων γραμμών μεταφοράς και των υπόγειων καλωδίων. Παρουσιάζεται η βασική μεθοδολογία υπολογισμού των κυκλωματικών παραμέτρων των εναέριων γραμμών και των υπόγειων καλωδίων, με ιδιαίτερη έμφαση στην επίδραση της γης στις παραμέτρους αυτές μέσω κατάλληλων όρων διόρθωσης. Οι όροι διόρθωσης υπολογίζονται χρησιμοποιώντας νέες σχέσεις, οι οποίες προκύπτουν από την επίλυση των πεδιακών εξισώσεων, υιοθετώντας τη χρήση του διανύσματος Hertz, ενώ αφορούν τις ίδιες και αμοιβαίες σύνθετες αντιστάσεις σειράς και τις εγκάρσιες σύνθετες αγωγιμότητες, επιτρέποντας έτσι την εφαρμογή του προτεινόμενου μοντέλου σε πραγματικές διατάξεις πολλαπλών αγωγών. Το προτεινόμενο μοντέλο τόσο για τις εναέριες γραμμές μεταφοράς όσο και για τα υπόγεια καλώδια έχει γενικευμένη μορφή. Μπορεί να συμπεριλάβει όλα τα ΗΜ χαρακτηριστικά των μέσων διάδοσης, ενώ λαμβάνει υπόψη τη στρωμάτωση της γης. Έτσι μπορεί να χρησιμοποιηθεί για προσομοιώσεις ΓΜ σε ένα ευρύ φάσμα συχνοτήτων, το οποίο καλύπτει όλες πρακτικά τις λειτουργικές καταστάσεις από τη στάσιμη κατάσταση μέχρι τη δυναμική καταπόνηση από κεραυνικά φαινόμενα και τις εφαρμογές των Τηλεπικοινωνιακών Συστημάτων Ενέργειας. Η ακρίβεια του προτεινόμενου μοντέλου επιβεβαιώνεται με συγκρίσεις των αποτελεσμάτων του με τα αντίστοιχα από άλλα απλοποιημένα μοντέλα, ενώ γίνεται συστηματική διερεύνηση της επίδρασης των ιδιοτήτων της γης τόσο στα χαρακτηριστικά της κυματικής διάδοσης όσο και στις μεταβατικές αποκρίσεις των διατάξεων μεταφοράς ισχύος.
Εκτίμηση της λειτουργίας του αυτόνομου νευρικού συστήματος με τη μέθοδο της κορημετρίας, σε υγιείς μάρτυρες και σε ασθενείς με καρδιακή ανεπάρκεια
Authors: Κεϊβανίδου Αναστασία
Published: January 2014

Η Καρδιακή Ανεπάρκεια αποτελεί κυρίαρχη επιπλοκή όλων των τύπων καρδιακής νόσου. Χαρακτηρίζεται από γενικευμένη αδρενεργική ενεργοποίηση και παρασυμπαθητική καταστολή. Σκοπός της μελέτης αυτής είναι να εξετάσει τις μεταβολές της κόρης του οφθαλμού σε φωτεινό ερέθισμα σε φυσιολογικά άτομα και σε ασθενείς με ΚΑ. Μελετήθηκαν τριαντατέσσερεις σταθεροποιημένοι ασθενείς με ΚΑ New York Heart Association (NYHA) class II or III και τριαντατέσσερεις υγιείς μάρτυρες. Καταγράφηκε η αντίδραση της κόρης στο φως και μετρήθηκαν εννιά παράμετροι και στις δυο ομάδες. Οι παράμετροι του αντανακλαστικού της κόρης στο φως που μετρήθηκαν είναι : 1. Αρχική ακτίνα (R1) 2. Χρόνος αντίδρασης (T1) 3. Ελάχιστη ακτίνα (R2) 4. Μέγιστη ταχύτητα συστολής (Vc max) 5. Μέγιστη επιτάχυνση συστολής (Ac max) 6. Χρόνος μέγιστης ταχύτητας (T2) 7. Χρόνος για τη μέγιστη μύση (T3) 8. Αποκατάσταση% (R%) 9. H επί τοις εκατό αναλογία R2/R1 (%R2/R1) Οι ασθενείς με ΚΑ παρουσίασαν ανώμαλη αντίδραση της κόρης σε σύγκριση με την ομάδα ελέγχου. Όλες οι μεταβλητές του ΑΚΦ διέφεραν σημαντικά ανάμεσα στις δυο ομάδες εκτός από την ελάχιστη ακτίνα (R2). Στην ομάδα της ΚΑ παρατηρήθηκε σημαντική μείωση στη μέγιστη ταχύτητα συστολής (Vc max) και στη μέγιστη επιτάχυνση συστολής (Ac max). Επίσης, σημαντικά χαμηλότερες τιμές παρουσίασαν οι ασθενείς με ΚΑ για την αρχική ακτίνα (R1) και την επί τοις εκατό αναλογία R2/R1(%R2/R1) σε σύγκριση με τους υγιείς. Αντίθετα, οι ασθενείς με ΚΑ είχαν σημαντικά υψηλότερες τιμές στην αποκατάσταση% (R%), στο χρόνο αντίδρασης (T1), χρόνο μέγιστης ταχύτητας (T2) και χρόνο για τη μέγιστη μύση (T3) συγκριτικά με τους υγιείς. Δεν υπήρχε σημαντική διαφορά ανάμεσα στις δυο ομάδες για την ελάχιστη ακτίνα (R2). Από τις παραμέτρους που μελετήθηκαν η R1 και η R% κυβερνώνται κυρίως από τη δράση του ΣΝΣ, μέσω της Nor και οι υπόλοιπες από το ΠΝΣ μέσω της Ach. Τα αποτελέσματα της μελέτης αυτής υποδεικνύουν γενικευμένη ενεργοποίηση του συμπαθητικού και καταστολή του παρασυμπαθητικού. Η εξέταση των μεταβολών και της κινητικότητας της κόρης του οφθαλμού μπορεί να είναι μια γρήγορη, μη επεμβατική, ακριβής επιπρόσθετη διαγνωστική δοκιμασία στη ΚΑ.
Η συμβολή των εκπαιδευτικών λογισμικών στη διαθεματική προσέγγιση του μαθήματος των θρησκευτικών
Authors: Σαπουντζής Γεώργιος
Published: January 2014

Στην παρούσα μελέτη εξετάζεται θεωρητικά και εμπειρικά η συμβολή των εκπαιδευτικών λογισμικών (Ε.Λ.) στη διαθεματική προσέγγιση του μαθήματος των Θρησκευτικών (Μ.Θ.) μέσα από τα παρακάτω ερωτήματα: Συμβάλλει, πώς και κατά πόσο η χρήση των Ε.Λ. στη διαθεματική προσέγγιση του Μ.Θ.; Ποια είναι τα στοιχεία εκείνα που δείχνουν ότι ένα Ε.Λ. μπορεί να συμβάλλει αποτελεσματικά στη διαθεματική διδασκαλία του θρησκευτικού μαθήματος; Ποιες παιδαγωγικές και τεχνικές προδιαγραφές πρέπει να διαθέτει ένα τέτοιο Ε.Λ.; Πώς χρησιμοποιούνται τα Ε.Λ. κατά τη διαθεματική προσέγγιση του Μ.Θ.; Τι αλλάζει στον τρόπο διεξαγωγής της διδασκαλίας και της μάθησης, στους ρόλους των μαθητών και των εκπαιδευτικών, στις σχέσεις και στη συνεργασία μεταξύ τους κατά τη διαθεματική προσέγγιση του Μ.Θ. με τη χρήση Ε.Λ.; Τι επιπλέον προσφέρει η διαθεματική προσέγγιση μέσω Ε.Λ. στο Μ.Θ., που δεν το δίνει άλλη μέθοδος; Για τη διερεύνηση των παραπάνω, αλλά και άλλων συναφών ερωτημάτων, μελετήθηκε η σχετική βιβλιογραφία με βάση την οποία καταρτίστηκε αρχικά το θεωρητικό μέρος της μελέτης αυτής, που διακρίνεται σε δύο τμήματα. Το πρώτο τμήμα αφορά στη διαθεματική προσέγγιση του Μ.Θ. Το δεύτερο τμήμα αφορά στη χρήση των Ε.Λ. κατά τη διαθεματική προσέγγιση του Μ.Θ. Στο εμπειρικό μέρος της διατριβής περιλαμβάνονται η διαδικασία σχεδιασμού, προετοιμασίας και διεξαγωγής της έρευνας, στην οποία συμμετείχαν χριστιανοί και μουσουλμάνοι μαθητές. Η Α΄ Φάση της έρευνας περιλαμβάνει το σχεδιασμό και την υλοποίηση μιας διαθεματικής διδασκαλίας χωρίς τη χρήση Ε.Λ. και μιας διαθεματικής διδασκαλίας με τη χρήση Ε.Λ. πολυμέσων. Η Β΄ φάση της έρευνας αφορά στην ποσοτική και ποιοτική ανάλυση των ευρημάτων, όπως αυτά προέκυψαν από την εφαρμογή ενός τελικού ερωτηματολογίου που σχετίζεται με τη διεξαγωγή όλης της έρευνας. Από τα ευρήματα της έρευνας επιβεβαιώνεται ότι μέσω της χρήσης κατάλληλων Ε.Λ. υπηρετούνται και προάγονται αποτελεσματικά οι σκοποί και οι στόχοι της διαθεματικότητας στο πλαίσιο της διδασκαλίας του Μ.Θ. και αποδεικνύεται ότι η διαθεματική προσέγγιση, όταν σχεδιάζεται και εφαρμόζεται σωστά, είναι ιδιαίτερα ωφέλιμη και αποτελεσματική για τη διδασκαλία του μαθήματος αυτού. Αποδεικνύεται, επίσης, με σαφήνεια ότι κατά τη διαθεματική προσέγγιση του μαθήματος των Θρησκευτικών το περιεχόμενό του προσεγγίζεται ελεύθερα και συνειδητά από τους μαθητές, εξετάζεται πολύπλευρα και διερευνάται με κριτικό και δημιουργικό τρόπο.
Μελέτη της παθογένειας και της εξέλιξης των αθηροσκληρωτικών αγγειακών αλλοιώσεων σε ουραιμικούς ασθενείς
Authors: Δημητριάδης Χρυσόστομος
Published: January 2014

Οι ασθενείς µε χρόνια νεφρική νόσο (ΧΝΝ) και ιδιαίτερα εκείνων που υποβάλλονται σε θεραπεία υποκατάστασης της νεφρικής λειτουργίας εµφανίζουν πρώιµη και επιταχυνόµενη αθηροσκλήρωση που αποτελεί την κύρια αιτία της αυξηµένης νοσηρότητας και θνητότητάς τους. Παρά τις εκτεταµένες έρευνες, οι υποκείμενοι παθογενετικοί μηχανισμοί δεν είναι ακόµη πλήρως διευκρινισμένοι. Εν τούτοις, υπάρχει πλήθος δεδομένων που υποδηλώνουν ότι, η ενεργοποίηση της φλεγμονώδους αντίδρασης που χαρακτηρίζει τη χρόνια ουραιµία, παίζει σημαντικό ρόλο στις παραπάνω διεργασίες. Σκοπός της παρούσας µελέτης ήταν η διερεύνηση της ενδεχόµενης συσχέτισης µεσολαβητών της φλεγµονώδους αντίδρασης, µεταξύ των οποίων περιλαµβάνονταν κυτταροκίνες και µόρια προσκόλλησης των ενδοθηλιακών κυττάρων, µε την έκταση και τη βαρύτητα των αθηροσκληρωτικών αγγειακών αλλοιώσεων σε ασθενείς µε ΧΝΝ 5ου σταδίου υπό συντηρητική αγωγή ή υπό εξωνεφρική κάθαρση. Ακόµη, σε προοπτκή µελέτη, διερευνήθηκε η συσχέτιση των παραπάνω παραγόντων µε την εξέλιξη της αθηροσκλήρωσης, αλλά και την εµφάνιση καρδιαγγειακών συµβαµάτων, σε ασθενείς υπό εξωνεφρική κάθαρση. […]
Θεραπεία της ιδιοπαθούς μεμβρανώδους σπειραματοπάθειας
Authors: Λιονάκη Σοφία
Published: January 2014

Να εκτιμηθεί η ασφάλεια, η ανοχή και το πιθανό θεραπευτικό όφελος από την αξιοποίηση νέων παθοφυσιολογικών καναλιών στην θεραπεία της ιδιοπαθούς ΜΣ και συγκεκριμένα η αναστολή του TNF-α και η προσωρινή εξάλειψη των Β λεμφοκυττάρων. Α. Αναστολή του TNF-α στην ιδιοπαθή ΜΣ Σκοπός: Να εκτιμηθεί η ασφάλεια, η ανοχή και το πιθανό θεραπευτικό όφελος από τη χορήγηση ενός αναστολέα του TNF-α, του Etarnecept (ET), στη θεραπεία της ιδιοπαθούς ΜΣ. Ασθενείς-Μέθοδοι: Οι ασθενείς με ιστολογικά επιβεβαιωμένη ΜΣ και νεφρωσικού επιπέδου πρωτεϊνουρία ήταν υποψήφιοι για ένταξη στη μελέτη εάν είχαν κάθαρση κρεατινίνης >50 ml/min. Τα κριτήρια αποκλεισμού περιελάμβαναν: θεραπεία με στεροειδή ή κυκλοσπορίνη το προηγούμενο 3μηνο, ή κυτταροτοξικά φάρμακα το 6μηνο πριν την ένταξη στη μελέτη. Το Etanercept χορηγούνταν υποδορίως 2 φορές την εβδομάδα, σε δόση 25 mg για 3 μήνες. Τα επίπεδα των: TNF-α, Ιντερλευκίνη-1 (IL-1), Ιντερλευκίνη-6 (IL-6), Ιντερλευκίνη-10 (IL-10), διαλυτό ενδοκυττάριο μόριο προσκόλλησης τύπου-1 (sICAM-1), E-selectin, και η διαλυτή μορφή του υποδοχέα- 55 του TNF-α, (s-TNFR-55), μετρούνταν στο πλάσμα κατά την είσοδο στη μελέτη και ακολούθως στους μήνες 3, 6, και 9 μετά την έναρξη της θεραπείας. Αποτελέσματα: Δώδεκα ασθενείς εισήχθησαν στη μελέτη (4 γυναίκες/8 άνδρες) σε μέσο χρόνο από τη διάγνωση 8.3 μήνες. Η θεραπεία με το ΕΤ έγινε καλά ανεκτή. Δεν παρατηρήθηκαν λοιμώξεις ή άλλες ανεπιθύμητες ενέργειες στη διάρκεια της θεραπείας και της μετέπειτα παρακολούθησης. Δύο ασθενείς πέτυχαν πλήρη ύφεση της πρωτεϊνουρίας, η οποία διατηρήθηκε για τουλάχιστον 4 χρόνια. Δεν παρατηρήθηκε στατιστικά σημαντική μεταβολή στα επίπεδα των TNF-α, IL-1, IL-6 IL- 8 και IL-10 κατά τη διάρκεια της μελέτης. Παρομοίως, τα επίπεδα των E-selectin και sICAM-1 δεν μεταβλήθηκαν σημαντικά μετά την θεραπεία. Παρότι τα επίπεδα του -66- υποδοχέα sTNFR-55 δεν παρουσίασαν μεταβολή 3 και 6 μήνες μετά τη θεραπεία, μια στατιστικά σημαντική μεταβολή παρατηρήθηκε 9 μήνες μετά την θεραπεία (μέση διαφορά από την τιμή εκκίνησης: 334 ± 527pg/ml, p=0.028) Συμπέρασμα: Βραχύχρονη χορήγηση ET σε μια μικρή σειρά ασθενών με ιδιοπαθή ΜΣ φάνηκε να είναι ασφαλής και καλά ανεκτή. Το σύστημα του TNF-α ανεστάλη, όπως διαπιστώθηκε από την μείωση των επιπέδων του υποδοχέα του sTNFR-55, αλλά δεν συνοδεύτηκε από θεραπευτικό όφελος Β. Εξάλειψη των Β Λεμφοκυττάρων στην ιδιοπαθή ΜΣ Σκοπός: Να αξιολογηθεί η δραστικότητα του μονοκλωνικού αντισώματος Rituximab, στη θεραπεία της ιδιοπαθούς ΜΣ, καθώς και να μελετηθούν οι ενδεχόμενες μεταβολές των λεμφοκυττάρων που ακολουθούν. Ασθενείς-Μέθοδοι: Οι ασθενείς με ιστολογικά επιβεβαιωμένη ΜΣ θεωρούνταν υποψήφιοι για ένταξη στη μελέτη εάν είχαν ελάχιστη πρωτεϊνουρία 3 g/24ωρο, υπολογιζόμενη CrCl >30 ml/min/1.73m2 και ηλικία >18 έτη. Ασθενείς με ενεργό ή μη θεραπευμένη οξεία ή χρόνια λοίμωξη, ή με ιστορικό πρόσφατης θεραπείας με κυτταροτοξικά φάρμακα (χλωραμβουκίλη, κυκλοφωσφαμίδη) αποκλείσθηκαν.
Απάντηση ανθρωπίνων μονοκυττάρων σε αντιμυκητιακά φάρμακα και σε συνδυασμό αντιμυκητιακών φαρμάκων-ιντερφερόνης-γ in vitro
Authors: Ντότης Ιωάννης
Published: January 2014

Σκοπός: Ο σκοπός της μελέτης αυτής ήταν να μελετηθεί η απάντηση των ανθρώπινων μονοκυττάρων και ουδετεροφίλων στη δράση των 4 ειδών αμφοτερικίνης Β [συμβατική δεοξυχολική αμφοτερικίνη Β (DAMB), λιποσωματική αμφοτερικίνη Β (LAMB), αμφοτερικίνη Β σε μορφή λιπιδικών συμπλεγμάτων (ABLC) και αμφοτερικίνη Β σε μορφή λιπιδικού κολλοειδούς (ABCD)] έναντι υφών A. fumigatus και F. solani. Επίσης, μελετήθηκε η επίδραση της κασποφουγκίνης με/ή χωρίς την προσθήκη ιντερφερόνης-γ (IFN-γ) στην καταστροφή των υφών A. fumigatus από μονοκύτταρα ή ουδετερόφιλα. Υλικό-Μέθοδοι. Ως υλικό χρησιμοποιήθηκαν ανθρώπινα μονοκύτταρα και ουδετερόφιλα που απομονώθηκαν από το περιφερικό αίμα φαινομενικά υγιών ενηλίκων αιμοδοτών. Τα αντιμυκητιακά που χρησιμοποιήθηκαν ήταν τα 4 είδη αμφοτερικίνης Β σε δύο διαφορετικές συγκεντρώσεις: DAMB (1 και 5 μg/ml), LAMB, ABLC και ABCD (5 και 25 μg/ml, αντίστοιχα για τα λιπιδικά είδη), καθώς και ένα νεότερο αντιμυκητιακό φάρμακο της κατηγορίας των εχονοκανδινών, η κασποφουγκίνη. Τα στελέχη των μηκήτων που μελετήθηκαν ήταν ο A. fumigatus και το F. solani. Ο προσδιορισμός του αγγελιοφόρου RNA των μονοκυττάρων έγινε με τη μεθοδολογία ανάστροφης μεταγραφής-αλυσιδωτής αντίδρασης πολυμεράσης. Ο προσδιορισμός της παραγωγής κυτταροκινών και χημειοκινών από μονοκύτταρα πραγματοποιήθηκε με την ανοσοενζυματική μέθοδο ELISA. Η καταστροφή των υφών A. fumigatus ή F. solani από μονοκύτταρα ή ουδετερόφιλα προσδιορίστηκε με την χρωματομετρική μέθοδο XTT. Ο αντιμυκητιακός οξειδωτικός μεταβολισμός προσδιορίστηκε: α) με την παραγωγή ανιόντος υπεροξειδίου (Ο2⁻) από μονοκύτταρα ή ουδετερόφιλα έναντι υφών A. fumigatus ή F. Solani, β) με την παραγωγή υπεροξειδίου του υδρογόνου (H₂O₂) και των H₂O₂-εξαρτωμένων ενδοκυττάριων παραπροϊόντων εναλλακτικών μεταβολικών οδών από μονοκύτταρα έναντι υφών A. fumigatus. Αποτελέσματα: Το mRNA του TNF-α αυξήθηκε στα μονοκύτταρα που επωάστηκαν με DAMB και ABCD για 2 ώρες. Η ABLC ελαττώνει την απελευθέρωση των περισσοτέρων κυτταροκινών και χημειοκινών. H DAMB και οι λοιπές λιπιδιακές μορφές αμφοτερικίνης Β δεν επηρέαζαν σημαντικά την παραγωγή υπεροξειδίου ανιόντος. Η κασποφουγκίνη αυξάνει τη μυκητοκτόνο δράση προεπωασμένων μονοκυττάρων. Συμπεράσματα: η δεοξυχολική και τα λιπιδιακά είδη αμφοτερικίνης Β καθώς και η κασποφουγκίνη έχουν ανοσομετατρεπτικές επιδράσεις πάνω στα φαγοκύτταρα. Το γεγονός αυτό έχει ιδιαίτερη σημασία γιατί υποδεικνύει έναν άλλο τρόπο δράσης των φαρμάκων αυτών πλην της αντιμυκητιακής τους δράσης και εξηγεί τη σημασία που μπορούν να έχουν στην άμυνα του οργανισμού, κατά σοβαρών και απειλητικών για τη ζωή συστηματικών μυκητιάσεων.
Εφαρμογή θεωρίας αλγορίθμων στο διαδίκτυο
Authors: Αμανατίδης Χρήστος
Published: January 2014

Το διαδίκτυο αποτελεί το σημαντικότερο δίκτυο υπολογιστών παγκόσμιας κλίμακας με πάρα πολλές και σημαντικές εφαρμογές. Επειδή εξελίσσεται και εξαπλώνεται με γρήγορους ρυθμούς, δημιουργείται η ανάγκη εύρεσης νέων και ευέλικτων μεθόδων δρομολόγησης. Στη διατριβή προτείνουμε μια καινούρια προσέγγιση δρομολόγησης στο διαδίκτυο. Η προσέγγιση αυτή βασίζεται σε μια διαδικασία αποσύνθεσης του γραφήματος του διαδικτύου σε ένα σύνολο αλληλοεπικαλυπτόμενων υπογραφημάτων. Χαρακτηριστικό της είναι ότι οι διευθύνσεις των υπολογιστών δε χρειάζεται να εμπεριέχουν οποιαδήποτε βοηθητική ως προς τη δρομολόγηση πληροφορία. Επίσης, όταν οι αποσυνθέσεις ικανοποιούν κάποια επιθυμητά χαρακτηριστικά, τότε μπορούμε να εξασφαλίσουμε μικρή καθυστέρηση και μικρό μέγεθος πινάκων δρομολόγησης. Παρουσιάζουμε θεωρητικά αποτελέσματα για στοχαστικές διαδικασίες μοντελοποίησης του διαδικτύου, όπως αυτή του Barabasi, τα οποία αποδεικνύουν ότι μια επιθυμητή αποσύνθεση είναι εφικτή με μεγάλη πιθανότητα, γεγονός που θα επιβεβαιώσουμε και πειραματικά. Κατά την ανάλυση συνδέουμε το πρόβλημα εύρεσης επιθυμητών αποσυνθέσεων με μια παραλλαγή του προβλήματος των υδριών του Polya, στο οποίο σε κάθε βήμα επιλέγουμε ένα σύνολο από υποψήφιες υδρίες και ρίχνουμε την επόμενη μπάλα στην υδρία με το μικρότερο φόρτο. Η παραλλαγή αυτή, την οποία ονομάζουμε "Υδρίες του Polya με τη Δύναμη της Επιλογής", παρουσιάζει ανεξάρτητο ερευνητικό ενδιαφέρον. Αποδεικνύουμε, εκτός των άλλων, ότι, υπό γενικές συνθήκες, χρειάζεται σχεδόν τετραγωνικός ως προς τον αριθμό των υδριών χρόνος, για να έχουν όλες οι υδρίες παραπλήσιους φόρτους. Το αποτέλεσμα αυτό είναι ιδιαίτερα σημαντικό και είναι το κλειδί για να μεταφερθούμε στην περίπτωση εύρεσης αποσυνθέσεων σε Barabasi γραφήματα. Η προτεινόμενη αποσύνθεση εξετάζεται και σε πραγματικά στιγμιότυπα του διαδικτύου, όπως γραφήματα διασύνδεσης αυτόνομων συστημάτων. Προτείνουμε έναν ευρετικό αλγόριθμο εύρεσης αποσυνθέσεων, ο οποίος δίνει καλά αποτελέσματα στα εξεταζόμενα γραφήματα. Τέλος παραθέτουμε πειραματικά αποτελέσματα, τα οποία δείχνουν τη δυναμική της νέας προσέγγισης δρομολόγησης, όσον αφορά την πιθανή επιβάρυνση στη βέλτιστη καθυστέρηση, αλλά και κάποιες αδυναμίες, όσον αφορά τη συμφόρηση.
Μελέτη ψυχομετρικών και νευροβιολογικών παραμέτρων αρρένων φυλακισμένων για βίαιες πράξεις
Authors: Σκόνδρας Μάρκος
Published: January 2014

Στοιχεία της προσωπικότητας, όπως ο μειωμένος έλεγχος των παρορμήσεων και η αυξημένη επιθετικότητα, φαίνεται να προδιαθέτουν σε βίαιη συμπεριφορά και εγκληματικές πράξεις. Από νευροβιολογική άποψη, η επιθετικότητα έχει συνδεθεί με την αυξανόμενη δραστηριότητα ανδρογόνων, καθώς επίσης και με διαταραχή της ισορροπίας κεντρικού νευροδιαβιβαστικού συστήματος που μπορούν να διευκολύνουν την εκδήλωση της επιθετικής και βίαιης συμπεριφοράς. Η μειωμένη δραστικότητα της μονοαμινοξειδάσης, του ενζύμου που καταβολίζει τους νευροδιαβιβαστές νοραδρεναλίνη, ντοπαμίνη και σεροτονίνη, μπορεί να συμβάλει σ’ αυτήν την διαταραχή της ισορροπίας. Στην παρούσα μελέτη, εκτιμήσαμε τις ψυχομετρικές και βιολογικές παραμέτρους σε μια ομάδα αρρένων φυλακισμένων για ανθρωποκτονία(ες) ή άλλες βίαιες πράξεις, και αναζητήσαμε διαφορές από ομάδα φυσιολογικών μαρτύρων καθώς επίσης και για πιθανούς συσχετισμούς μεταξύ των ψυχομετρικών και βιολογικών μετρήσεων. Οι κλίμακες που χρησιμοποιήσαμε για τη ψυχομετρική εκτίμηση ήσαν η Κλίμακα Ελέγχου Παρορμήσεων- ΚΕΠ (Impulse Control ScalΕ, ICS ), η κλίμακα Ιστορικό Δια Βίου Επιθετικότητας- ΙΔΒΕ( Past Feelings and Acts of Violence, PFAV), και της Κλίμακας Κινδύνου Αυτοκτονίας- ΚΚΑ (Suicide Risk Scale, SRS). Η γενική ψυχοπαθολογία αξιολογήθηκε με τη χρήση του Hopkins Symptom Check List (SCL-90). Από όλα τα άτομα της μελέτης, λήφθηκε δείγμα αίματος, στο οποίο μετρήσαμε τη δραστικότητα της μονοαμινοξειδάσης στα αιμοπετάλια, και τα επίπεδα τεστοστερόνης, διϋδροτεστοστερόνης (DHT), της LH, της FSH, της Δεσμεύουσας τις Φυλετικές Ορμόνες Σφαιρίνης (Sex Hormone - Binding Globulin, SHBG) και της κορτιζόλης στο πλάσμα. Η ομάδα μελέτης αποτελείτο από 47 άρρενες (ηλικία 35.2±11.6) που φυλακίστηκαν για ανθρωποκτονία και 35 άρρενες (ηλικία 30.1± 8.6) που φυλακίστηκαν για άλλες βίαιες πράξεις (επιθέσεις, ληστείες). Δημιουργήσαμε δύο παρόμοιας ηλικίας ομάδες μαρτύρων, μία από 25 υγιείς άρρενες από το γενικό πληθυσμό, και μια από 29 άρρενες από το προσωπικό φυλακών, προκειμένου να ελέγξουμε για τις πιθανές επιρροές του περιβάλλοντος φυλακών στις μεταβλητές που μετρήθηκαν. Όταν καμία διαφορά μεταξύ των δύο ομάδων ελέγχου δεν βρέθηκε, συγχωνεύσαμε τα στοιχεία των δύο ομάδων (54 άτομα, ηλικία 35.1±6.6) για τις συγκρίσεις με την ομάδα των κρατουμένων. Η στατιστική ανάλυση περιέλαβε την ΑNOVA με χρήση συμμεταβλητής όπου χρειάσθηκε, για τη σύγκριση των στοιχείων μεταξύ των ομάδων, και την γραμμική παλίνδρομη ανάλυση για την αναζήτηση των συσχετισμών μεταξύ των μεταβλητών. Η πολλαπλή παλίνδρομη ανάλυση χρησιμοποιήθηκε για την εκτίμηση της επίδρασης της ομάδας και του καπνίσματος στη δραστικότητα της MAΟ των αιμοπεταλίων. Αξιολογήθηκαν επίσης τα αποτελέσματα της φαρμακευτικής αγωγής, των αποπειρών αυτοκτονίας στη φυλακή και την προηγούμενη χρήση ηρωίνης στις μεταβλητές.
Ανάπτυξη οντολογίας προϊόντων σε ηλεκτρονικά πολυκαταστήματα
Authors: Κοντολαιμάκης Γεώργιος
Published: January 2014

Αντικείμενο της παρούσας διατριβής αποτελεί η ενασχόληση με τον τομέα των ηλεκτρονικών εικονικών κοινωνιών και ειδικότερα των εφαρμογών των πρακτόρων λογισμικού στο ηλεκτρονικό εμπόριο. Με βάση το εύρος της βιβλιογραφίας, ερευνήθηκε η ιστορία των κοινωνιών αυτών, η ανάπτυξή τους, οι τεχνολογίες που τις απαρτίζουν, τα χαρακτηριστικά τους, οι τύποι τους καθώς και τα περιθώρια εξέλιξής τους. Έτσι συλλέχτηκε γενικότερη γνώση πάνω στην κατηγορία των ηλεκτρονικών πολυκαταστημάτων, έναν εξειδικευμένο κλάδο των εικονικών κοινωνιών. Εμβαθύνοντας, ερευνήθηκαν και αναπτύχθηκαν οι εφαρμογές των πρακτόρων λογισμικού στο ηλεκτρονικό εμπόριο και ειδικότερα στα ηλεκτρονικά πολυκαταστήματα. Οι εφαρμογές αυτές γενικεύονται σε τρεις βασικούς τομείς έρευνας:α) την οντολογία, που είναι η καρδιά ενός ηλεκτρονικού πολυκαταστήματος, β) την διαπραγμάτευση, με την οποία επιτυγχάνονται όλες οι διεργασίες αγοραπωλησίας και γ) τις συμβουλευτικές υπηρεσίες, οι οποίες απεικονίζουν την υποστηρικτική λειτουργικότητα του πολυκαταστήματος. Συνδυάζοντας τις τρεις προαναφερθείσες τεχνολογίες, προτείνεται μια γενικότερη αρχιτεκτονική στα ηλεκτρονικά πολυκαταστήματα με στόχο την ουσιαστική αντιμετώπιση των προβλημάτων και των περιορισμών που υπάρχουν σε αυτές . Στη συνέχεια μελετήθηκε η ταξινόμηση των Kaplan & Sawhney , μια ταξινόμηση θεσμός για τα ηλεκτρονικά πολυκαταστήματα. Επισημάνθηκαν τα πλεονεκτήματα και τα μειονεκτήματα της ταξινόμησης αυτής όπως και η δυνατότητα υπέρβασής της μέσα από μια γενική αρχιτεκτονική με τη βοήθεια πρακτόρων λογισμικού. Εμβαθύνοντας στην αρχιτεκτονική αυτή ερευνήθηκαν τα τρία σημαντικότερα κομμάτια ενός ηλεκτρονικού πολυκαταστήματος. Στην περίπτωση της διαπραγμάτευσης σχεδιάστηκε και αναπτύχθηκε ένα νέο ανθρωποκεντρικό σύστημα, που κατόρθωσε να βάλει στο παιχνίδι της διαπραγμάτευσης και τον αγοραστή με δικαιώματα, τακτικές, θέματα και όρια τιμών. Στις συμβουλευτικές υπηρεσίες προτάθηκε ένα οικονομικά βιώσιμο πολυκατάστημα με τη βοήθεια ενός ευλύγιστου και ενεργού τμήματος υποστήριξης αποφάσεων. Το σύστημα αυτό παρακολουθεί τις ενέργειες του χρήστη και δίνει συμβουλές προσαρμοζόμενο στο περιβάλλον και στις απαιτήσεις του. Μέσω λοιπόν της συστηματικής ανάλυσης που πραγματοποιήθηκε με βάση το πλαίσιο που προτάθηκε και την προσέγγιση των διαφορετικών τμημάτων ενός πολυκαταστήματος, σχεδιάσθηκε και αναπτύχθηκε μια γενικότερη οντολογία προϊόντων που θα μπορεί να περιλάβει κάθε πιθανό προϊόν, κάθε πιθανό πωλητή και κάθε πιθανό αγοραστή. Χρησιμοποιώντας τεχνικές και ήδη υπάρχοντα στάνταρ ανάπτυξης λογισμικού προτάθηκε μια καινούρια μέθοδος ανάπτυξης οντολογιών και υλοποιήθηκε μια γενική οντολογία προϊόντων που υποστηρίζει διαπραγματεύσεις και υποστήριξη αποφάσεων υπερβαίνοντας την ταξινόμηση των Kaplan & Sawhney.
Εμβολιασμός νανοσωλήνων με πολυμερή
Authors: Πρίφτης Δημήτριος
Published: January 2014

Χρησιμοποιώντας μια απλή διαδικασία τριών σταδίων παρασκευάστηκαν διαφορετικά πολυμερή από νανοσωλήνες άνθρακα με καλά καθορισμένα μοριακά χαρακτηριστικά και ενδιαφέρουσες ιδιότητες. Αρχικά παρασκευάστηκαν τέσσερεις πρόδρομοι απαρχητές ικανοί να εκκινήσουν ανιοντικό, ριζικό πολυμερισμό μεταφοράς ατόμου (ATRP), πολυμερισμό διάνοιξης δακτυλίου (ROP) και πολυμερισμό σύμπλεξης με σύμπλοκο τιτανίου, όπως επιβεβαιώθηκε από 1HNMR. Οι απαρχητές αυτοί προσκολλήθηκαν ομοιοπολικά στην επιφάνεια νανοσωλήνων μέσω μιας αντίδρασης [4 + 2] Diels-Alder κυκλοπροσθήκης. Η φασματοσκοπία Raman απόδειξε την ύπαρξη των ενώσεων αυτών στην επιφάνεια των νανοσωλήνων που ταυτοποιήθηκαν με φασματοσκοπία FTIR. Οι υποκατεστημένοι με απαρχητές νανοσωλήνες χρησιμοποιήθηκαν για την σύνθεση ομοπολυμερών PEO και PS, PMMA με τις τεχνικές του ανιοντικού και ATRP αντίστοιχα. Αναλυτικά και με την βοήθεια των τεχνικών χρωματογραφίας αποκλεισμού μεγεθών (SEC) και θερμοσταθ,ικής ανάλυσης (TGΑ) μελετήθηκαν οι κινητικές των ROP της ε-καπρολακτόνης και πολυμερισμού σύμπλεξης του L-λακτιδίου από την επιφάνεια νανοσωλήνων. Τα νανοσύνθετα υλικά MWNT-g- (PEO) και MWNT–g-(PCL) χρησιμοποιήθηκαν για την σύνθεση γραμμικών δισυσταδικών συμπολυμερών με συνδυασμούς διαφορετικών μεθόδων πολυμερισμού. Ο συνδυασμός ανιοντικού και ROP χρησιμοποιήθηκε για την σύνθεση νανοσύνθετων υλικών που έχουν την δυνατότητα να σχηματίζουν σφαιρικές δομές (μικκύλια) σε υδατικά διαλύματα, όπως επιβεβαιώθηκε από πειράματα με μικροσκοπίας ατομικής δύναμης (AFM) και δυναμικής σκέδασης φωτός (DLS). Με συνδυασμό των ROP και ATRP παρασκευάστηκαν νανοσωλήνες με πολυμερή των οποίων η συμπεριφορά σε υδατικό διάλυμα αλλάζει ανάλογα με το pH. Η επιτυχής σύνθεση των MWNT-g-(PS-b-PDMS) και MWNT-g-(PS-b-PEO) με ανιοντικό πολυμερισμό επιβεβαίωσε την ζωντανή φύση του ανιοντικού πολυμερισμού από επιφάνεια νανοσωλήνων. Από υποκατεστημένους νανοσωλήνες άνθρακα πολλαπλών τοιχωμάτων (MWNTs) με δύο διαφορετικούς απαρχητές και με ταυτόχρονους ATRP και ROP πολυμερισμούς παρασκευάστηκαν νανοσωλήνες με διαφορετικά πολυμερή προσκολλημένα επάνω τους. Τα νανοσύνθετα αυτά υλικά όταν διαλυθούν παρουσιάζουν την ικανότητα να στρέφουν τις πολυμερικές πολυμερικές αλυσίδες προς συγκεκριμένη κατεύθυνση ανάλογα με τον διαλύτη. Εικόνες από ηλεκτρονική μικροσκοπία διαπερατότητας (TEM) και AFM επιβεβαίωσαν την ύπαρξη στρώματος πολυμερούς στην επιφάνεια των νανοσωλήνων.